
1 | Preludium/Inngang. Alle står. 
Synstolkning: Stoler til paret og forlovere står ved alterringen. Forloverne står ved stolene sine. Brudgom også, om han ikke går inn sammen med bruden. 

2 | Inngangsord
Synstolkning: Presten står i alterringen. Bærer hvit stola. 
3 | Salme
4 | Skriftlesning
Synstolkning: Presten står i alterringen. Andre medvirkende kan lese noen av tekstene.  

5 | Salme
6 | Tale
Synstolkning: Presten står i alterringen. 

7 | Ekteskapsinngåelse
Synstolkning: Paret går fram til alterringen og står vendt mot alteret og presten. Presten henvender seg først til den som står til venstre.

Synstolkning: Paret vender seg mot hverandre og gir hverandre et håndtrykk med høyre hånd. Presten legger høyre hånd på parets hender.

8 | Overrekkelse av ringer
Synstolkning: Paret setter ringene på hverandres finger. 

9 | Forbønn
Synstolkning: Ekteparet kneler på alterringen. Liturgen legger hånden på ekteparets hoder og ber. 


L | La oss sammen be Fadervår:
A | Vår Far i himmelen! 
La navnet ditt helliges. 
La riket ditt komme.
La viljen din skje på jorden slik som i himmelen. 
Gi oss i dag vårt daglige brød,
og tilgi oss vår skyld, 
slik også vi tilgir våre skyldnere. 
Og la oss ikke komme i fristelse, 
men frels oss fra det onde.
For riket er ditt, 
og makten og æren i evighet. 
Amen.
Synstolkning: Ekteparet setter seg på plassene sine. 

10 | Musikk/symbolfortellinger
11 | Salme
12 | Velsignelse. Alle står. 
Synstolkning: Presten strekker armene ut i en bevegelse som favner menigheten og lyser velsignelsen. Avslutter med å tegne korsets tegn. 


13 | Utgang
Synstolkning: Før ekteparet går ut, hilser presten på dem og gratulerer, og leverer vigselsattest. Ekteparet går sammen ut av kirken.

